62019TO0006_INF
Vispārējās tiesas (pirmā palāta) 2020. gada 31. janvāra rīkojums –
Irish Wind Farmers
’ Association u.c./Komisija
(lieta T‑6/19)
Prasība atcelt tiesību aktu – Valsts atbalsts – Īrijas piešķirtas nodokļu priekšrocības fosilā kurināmā ražotājiem – Komisijas vēstule – Nepārsūdzams akts – Nepieņemamība
1.
Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Vērtējums, izmantojot objektīvus kritērijus
(LESD 263. pants)
(skat. 31., 32. punktu)
2.
Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Sagatavojoši tiesību akti – Komisijas vēstule ar sākotnēju un provizorisku vērtējumu par valsts atbalsta esamību – Izslēgšana
(LESD 108. un 263. pants; Padomes Regulas 2015/1589 4. pants un 24. panta 2. punkts)
(skat. 33.–39., 41.–55. punktu)
3.
Tiesvedība – Tiesāšanās izdevumi – Nepamatoti vai ļaunprātīgi radīti izdevumi – Strīdu izraisoša iestādes rīcība
(Vispārējās tiesas Reglamenta 135. panta 2. punkts)
(skat. 57.–61. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt Komisijas 2018. gada 25. oktobra vēstuli, kura attiecas uz apgalvoto valsts atbalstu, ko Īrija piešķīrusi par labu fosilā kurināmā ražotājiem.
Rezolutīvā daļa
1)
Prasību noraidīt kā nepieņemamu.
2)
Katrs lietas dalībnieks sedz savus tiesāšanās izdevumus pats.